CELEX: 32020D2107
Language: hr
Date: 2020-12-14 00:00:00
Title: Provedbena odluka Komisije (EU) 2020/2107 оd 14. prosinca 2020. o izmjeni Odluke 2007/25/EZ u pogledu njezina razdoblja primjene (priopćeno pod brojem dokumenta C(2020) 8789) (Tekst značajan za EGP)

16.12.2020   
               
               
                  HR
               
               
                  Službeni list Europske unije
               
               
                  L 425/103
               
            
         PROVEDBENA ODLUKA KOMISIJE (EU) 2020/2107
         оd 14. prosinca 2020.
         o izmjeni Odluke 2007/25/EZ u pogledu njezina razdoblja primjene
         
            
               (priopćeno pod brojem dokumenta C(2020) 8789)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (1), a posebno njezin članak 36. stavak 1.,
         budući da:
         
                     (1)
                  
                  
                     Odlukom Komisije 2007/25/EZ (2) utvrđene su određene zaštitne mjere u vezi s visokopatogenom influencom ptica i premještanjem ptica kućnih ljubimaca u pratnji vlasnika u Uniju. Odluka je donesena kao odgovor na pojavu visokopatogene influence ptica podtipa H5N1 radi zaštite zdravlja životinja i ljudi u Uniji, a primjenjuje se do 31. prosinca 2020.
                  
               
                     (2)
                  
                  
                     Slučajevi visokopatogene influence ptica različitih podtipova H5 i, rjeđe, podtipa H7 i dalje se pojavljuju u cijelom svijetu kod peradi i drugih ptica koje se drže u zatočeništvu. Visokopatogena influenca ptica postala je endemska u nekoliko trećih zemalja, a u nekim se trećim zemljama prvi put pojavila. I dalje postoji opasnost od unošenja virusa visokopatogene influence ptica u Uniju nekomercijalnim premještanjem ptica kućnih ljubimaca iz trećih zemalja, pa bi mjere za smanjenje rizika utvrđene Odlukom 2007/25/EZ stoga trebalo zadržati.
                  
               
                     (3)
                  
                  
                     U skladu s Uredbom (EU) br. 576/2013 pripremljeni su delegirani i provedbeni akt o utvrđivanju zahtjeva u pogledu zdravlja životinja i certificiranja za nekomercijalno premještanje ptica kućnih ljubimaca u Uniju. Međutim, još se raspravlja o određenim odredbama tih dvaju akata, koji će trajno zamijeniti važeće mjere zaštite utvrđene Odlukom 2007/25/EZ, te se stoga oni neće donijeti prije 31. prosinca 2020., kada prestaje važiti Odluka 2007/25/EZ.
                  
               
                     (4)
                  
                  
                     Stoga je, uzimajući u obzir globalnu epidemiološku situaciju kad je riječ o visokopatogenoj influenci ptica, nužno produljiti razdoblje primjene Odluke 2007/25/EZ do 31. prosinca 2021., dokad bi trebali biti doneseni delegirani i provedbeni akt o utvrđivanju zahtjeva kojima će se zamijeniti važeći zahtjevi utvrđeni Odlukom 2007/25/EZ.
                  
               
                     (5)
                  
                  
                     Odluku 2007/25/EZ trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U članku 6. Odluke 2007/25/EZ datum „31. prosinca 2020.” zamjenjuje se datumom „31. prosinca 2021.”.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 14. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 178, 28.6.2013., str. 1.
         
         
            (2)  Odluka Komisije 2007/25/EZ od 22. prosinca 2006. o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji vlasnika u Zajednicu (SL L 8, 13.1.2007., str. 29.).